**DĖL ROKIŠKIO RAJONO SAVIVALDYBĖS TARYBOS 2020 M. VASARIO 27 D. SPRENDIMO NR. TS-26 „DĖL ROKIŠKIO RAJONO SAVIVALDYBĖS BIUDŽETO 2020 METAMS PATVIRTINIMO“ PATIKSLINIMO**

2020 m. lapkričio 27 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 2 dalies 15 punktu, 18 straipsnio 1 dalimi, Rokiškio rajono savivaldybės taryba n u s p r e n d ž i a:

Patikslinti Rokiškio rajono savivaldybės tarybos 2020 m. vasario 27 d. sprendimu Nr. TS-26 „Dėl Rokiškio rajono savivaldybės biudžeto 2020 metams patvirtinimo“ patvirtintą Rokiškio rajono savivaldybės 2020 metų biudžetą:

1. Padidinti 1 priede patvirtintą savivaldybės biudžeto pajamų dalį **177,35370 tūkst. Eur**,

iš jų:

* 1. padidinti specialiąją tikslinę dotaciją valstybės deleguotoms funkcijoms 52,9 tūkst. Eur

(socialinėms paslaugoms padidinti 60,0 tūkst. Eur; socialinei paramai mokiniams sumažinti 7,7 tūkst. Eur; neveiksnių asmenų būklei peržiūrėti sumažinti 0,6 tūkst. Eur ir jaunimo teisių apsaugai padidinti 1,2 tūkst. Eur);

* 1. padidinti kitų tikslinių dotacijų iš kitų valdžios sektorių subjektų – dotacijos

savivaldybės vykdomų projektų nuosavai daliai finansuoti – planą 9,8557 tūkst. Eur;

* 1. padidinti nuomos mokesčio už valstybinę žemę ir valstybinio vidaus fondo vandens

telkinius planą 58,715 tūkst. Eur;

* 1. padidinti kitų pajamų planą 70,0 tūkst. Eur;
  2. sumažinti pajamų už teikiamas paslaugas planą 14,117 tūkst. Eur.

2. 1, 2 priedus išdėstyti nauja redakcija.

3. Patikslinti 3, 4, 5, 6 priedus.

4. 8 priede projekto „Rokiškio rajono bendruomeninių vaikų globos namų ir vaikų dienos centrų plėtra (projekto vykdytojas – Rokiškio r. savivaldybės administracija)“ skiltyje „SB“ vietoje skaičiaus „14,1“ įrašyti skaičių ,,16,6“ ir skiltyje „SB lėšos“ vietoje skaičiaus „9“ įrašyti skaičių „11,5“.

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras Ramūnas Godeliauskas

Reda Dūdienė

Rokiškio rajono savivaldybės tarybai

**ROKIŠKIO RAJONO SAVIVALDYBĖS TARYBOS SPRENDIMO PROJEKTO ,,DĖL ROKIŠKIO RAJONO SAVIVALDYBĖS TARYBOS 2020M. VASARIO 27 D. SPRENDIMO NR. TS-26 „DĖL ROKIŠKIO RAJONO SAVIVALDYBĖS BIUDŽETO 2020 METAMS PATVIRTINIMO“ PATIKSLINIMO“**

**AIŠKINAMASIS RAŠTAS**

**Parengto sprendimo projekto tikslai ir uždaviniai.** Tarybos sprendimo projekto tikslas – patikslinti pajamų ir išlaidų planą.

Šiuo metu esantis teisinis reglamentavimas. Sprendimo projektas yra parengtas vadovaujantis Lietuvos Respublikos vietos savivaldos įstatymo 16 straipsnio 2 dalies 15 punktu.

**Sprendimo projekto esmė.**

**PAJAMOS (1, 2,3 PRIEDAS).**

Pajamos didinamos iš viso **177,35370** tūkst. Eur.

1. Specialioji tikslinė dotacija valstybės deleguotoms funkcijoms didinama iš viso 52,9

tūkst. Eur, iš jų socialinėms paslaugoms didinama 60,0 tūkst. Eur; socialinei paramai mokiniams mažinama 7,7 tūkst. Eur; neveiksnių asmenų būklei peržiūrėti mažinama 0,6 tūkst. Eur ir jaunimo teisių apsaugai didinama 1,2 tūkst. Eur.

1. Finansų ministerija pervedė dotaciją savivaldybės vykdomų projektų nuosavai daliai –

9,8557 tūkst. Eur.

1. Nuomos mokesčio už valstybinę žemę ir valstybinio vidaus fondo vandens

telkinius planas didinamas 58,715 tūkst. Eur šiai dienai viršplaninėmis įplaukomis.

1. Kitų pajamų planas taip pat didinamas viršplaninėmis įplaukomis – 70 tūkst. Eur.
2. Dėl karantino dalis įstaigų negavo planuotų pajamų už teikiamas paslaugas,

todėl jos mažinamos 14,117 tūkst. Eur.

**IŠLAIDOS (4, 5, 6 PRIEDAI)**

1. Valstybės deleguotoms funkcijoms skirti asignavimai nukreipiami:

1 programai „Savivaldybės funkcijų įgyvendinimas ir valdymas“ – savivaldybės administracijai (jaunimo teisių apsaugai);

4 programai ,,Socialinės paramos ir sveikatos apsaugos paslaugų kokybės gerinimas“ – Socialinės apsaugos ir sveikatos skyriui.

1. Savivaldybės vykdomų projektų nuosavai daliai finansuoti iš Finansų ministerijos gautos lėšos (9,8557 tūkst. Eur) nukreipiamos 5 programai ,,Rajono infrastruktūros objektų priežiūra, plėtra ir modernizavimas“ – Statybos ir infrastruktūros skyriui.
2. Papildomai asignavimai skiriami:

* Statybos ir investicijų skyriui (kapitalo investicijoms) – 9,3 tūkst. Eur (2,0 tūkst. Eur – išlaidoms už techninės dokumentacijos rengimą apmokėti ir 7,3 tūkst. Eur – Pandėlio gimnazijai VšĮ CPVA nurodymu stadiono žiūrovų tribūnos stiklo segmentams ir kėdutėms atstatyti;
* Statybos ir investicijų skyriui (Kelių priežiūros ir plėtros programai) – šiomis lėšomis finansuojamų objektų netinkamoms išlaidoms finansuoti;
* L.-d. ,,Pumpurėlis“ – 1,3 tūkst. Eur išlaidoms, kurios nefinansuojamos vykdomo projekto lėšomis (žaliuzėms įsigyti);
* Juodupės l.-d. – 0,9 tūkst. Eur signalizacijos sistemos techniniam projektui,
* Panemunėlio seniūnijai – 1,9 tūkst. Eur darbo užmokesčio trūkumui padengti dėl išmokėtos pašalpos mirties atveju;
* Pandėlio seniūnijai – 4,0 tūkst. Eur apmokėti už kapinių šiukšlių išvežimą bei gatvių apšvietimo tinklų remontą.

1. Biudžetinės įstaigos tikslina pajamų ir išlaidų planus už teikiamas paslaugas, nes dėl

karantino nebuvo teikiamos paslaugos (sprendimo 3, 4, 5 priedai). Planuotų pajamų negavo R. Lymano muzikos mokykla (10,133 tūkst. Eur); R. Lymano muzikos mokyklos choreografijos skyrius (5,071 tūkst. Eur); Pandėlio UDC negavo 1,013 tūkst. Eur. Ir tik Kamajų seniūnija gavo pajamų 2,1 tūkst. Eur daugiau, negu planavo.

1. Kiti išlaidų tikslinimai. Asignavimų valdytojai tikslina išlaidas tarp skirtų asignavimų

ekonominės klasifikacijos straipsnių.

**Galimos pasekmės, priėmus siūlomą tarybos sprendimo projektą:**

**teigiamos, nauda rajono gyventojams** – bus užtikrintas biudžetinių įstaigų atsiskaitymas už paslaugas;

**neigiamos** – nėra.

**Finansavimo šaltiniai ir lėšų poreikis**: papildomos lėšos skiriamos iš valstybės biudžeto ir savivaldybės biudžeto.

**Suderinamumas su Lietuvos Respublikos galiojančiais teisės norminiais aktais.** Projektas neprieštarauja galiojantiems teisės aktams.

**Antikorupcinis vertinimas.** Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl nevertintinas antikorupciniu požiūriu.

Finansų skyriaus vedėja Reda Dūdienė